<classify> SPIKA wa Bunge la Tanzania, Job Ndugai amepiga marufuku wabunge kuingia bungeni wakiwa na kucha za kubandika na kope za kubandika. Ndugai amesema ataendelea kupokea maoni kuhusu suala la wabunge kujichubua. Spika alitoa agizo hilo bungeni jana baada ya Mbunge wa V iti Maalumu, Fatma Taufiq kuuliza swali la nyongeza akihoji serikali haioni kwamba umefika wakati wa kufanya utafiti, kubaini ukubwa wa tatizo kwa sababu kope na kucha za kubandika zina madhara makubwa kwa watumiaji hasa wanawake.Natangaza rasmi kwamba ni marufuku kuingia humu bungeni wabunge wakiwa wamebandika kope na kucha, alisema Spika Ndugai. Naibu Waziri wa Afya, Ustawi wa Jamii, Jinsia, Wazee na Watoto, D k Faustine Ndugulile alisema serikali imepokea ushauri wa mbunge huyo kuhusu suala la utafiti ili kufahamu ukubwa wa madhara na kuwe na takwimu.Alitoa mwito kwa wananchi wabaki na ngozi zao za asili, kwa kuwa zinawakinga dhidi ya miale ya jua na pia ngozi si sehemu ya kinga za mwili. Tunapokuwa tunazichubua ngozi zetu mheshimiwa Spika tunaziondoa kinga hizi, na tunaondoa kinga hii dhidi ya miale hii ya ultra violet lakini pia tunaondoa kinga hii dhidi ya vimelea vya wadudu hatari, alisema.Mtu ambaye anajichubua ngozi anaingia katika madhara ya magonjwa ya ngozi, madhara ya kupata saratani ambayo inatokana na vimelea lakini vilevile ya jua, alisema na kueleza kuwa ngozi ya asili ni urembo tosha. Awali, akijibu swali la Taufiq aliyetaka kujua je, kucha na kope za kubandika ni sehemu ya vipodozi na hakuna sheria ya kudhibiti ubandikaji huo, D k Ndugulile aliwaeleza wabunge kuwa kwa mujibu wa Sheria ya Chakula, D awa na V ipodozi Sura ya 219 inayosimamiwa na Mamlaka ya Chakula na D awa TFD A, kucha za kubandika na kope za kubandika si vipodozi.D k Ndugulile alisema, kwa sasa wizara kupitia TFD A haina utaratibu wa kudhibiti kope za kubandika na kucha za kubandika, kwa kuwa hakuna sheria inayoipa mamlaka ya kudhibiti bidhaa hizo. Kipodozi ni kitu chochote kinachotumika kwenye mwili au sehemu ya mwili kwa njia ya kupaka, kumimina, kufukiza, kunyunyiza au kupuliza kwa ajili ya kusafisha, kuremba, kupamba, kuongeza uzuri, mvuto au kubadili mwonekano, alisema D k Ndugulile.Alisema, kila mwaka takribani wagonjwa 700 hupokewa katika Hospitali ya Taifa Muhimbili, D ar es Salaam wakiwa na matatizo ya ngozi yanayosababishwa na matumizi ya vipodozi vyenye kemikali na kumeza vidonge vinavyobadili rangi ya mwili. Imeelezwa kuwa watu hao wapo kwenye hatari ya kupata magonjwa ya saratani na magonjwa ya ngozi, alisema.  <topic>: kitaifa 